**K I V O N A T**

***a VÁROSSTRATÉGIAI, IDEGENFORGALMI ÉS SPORT BIZOTTSÁG***

***2021. október 26-i ülésének nyilvános jegyzőkönyvéből***

**62/2021. (X.26.) VISB számú határozat**

A Városstratégiai, Idegenforgalmi és Sport Bizottság megtárgyalta a „Javaslat Szombathely város területén forgalmi rend változtatással kapcsolatos döntések meghozatalára” című előterjesztést, és Szombathely Megyei Jogú Város Önkormányzatának Szervezeti és Működési Szabályzatáról szóló 18/2019 (X.31.) Önk. rendelet 54. § (1) bekezdés 25. pontja alapján az alábbi döntést hozza:

1. A Bizottság egyetért a Zanati út – Sziget u. csomópontjának forgalmi rend változtatásával úgy, hogy a Sziget utca a Kozma Kft. bejáratáig kétirányú lesz.
2. A Bizottság egyetért a Benczúr Gy. utca egyirányúsításával a Nefelejcs utca és a Levendula utca közötti szakaszon a Levendula utca irányába úgy, hogy a páratlan oldalon megállási korlátozás kerüljön bevezetésre. Az egyirányúsítás bevezetésére a 2022. évi tavaszi szünetet követő első tanítási napon kerüljön sor.
3. A Bizottság egyetért azzal, hogy a Rohonci út 26. sz. előtti „Várakozni tilos” jelzőtábla kerüljön áthelyezésre az Engels F. utcai csomóponthoz.
4. A Bizottság egyetért azzal, hogy a Kőszegi utca Petőfi Sándor utca – Mártírok tere közötti szakaszán, a Kőszegi utca 31. szám útcsatlakozásától kezdődően 30 km-es sebességkorlátozás kerüljön bevezetésre.
5. A Bizottság egyetért azzal, hogy a Zrínyi I. u. 39. sz. ház melletti útszakasz bejáratához kerüljön kihelyezésre „Mindkét irányból behajtani tilos” jelzőtábla, alatta „kivéve lakók” feliratú kiegészítő táblával.
6. A Bizottság felkéri a polgármestert, hogy a szükséges intézkedések megtételéről gondoskodjon.

**Felelős:** Dr. Nemény András, polgármester

Horváth Soma, alpolgármester

Tóth Kálmán, a Bizottság elnöke

/a végrehajtás előkészítéséért:

Kalmár Ervin, a Városüzemeltetési és Városfejlesztési Osztály vezetője/

**Határidő:** 1., 3., 4., 5. pont esetén: 2021. december 15.

2. pont esetén: 2022. április 20.

A kivonat hiteléül:

Szombathely, 2021. október 26.

/: Iváncsics Lívia :/

jegyzőkönyvvezető